**Vagonu tehniskās apkopes punkta ēkas Dzelzceļa ielā 8, Gulbenē, iekštelpu kosmētiskais remonts**

**DARBA UZDEVUMS**

1. **Ievads:**

 VAS “Latvijas dzelzceļš” (turpmāk LDz vai Pasūtītājs) publiskās lietošanas dzelzceļa infrastruktūras zemes nodalījuma joslā, pēc adreses Dzelzceļa ielā 8, Gulbenē, atrodas ēka ar kadastra apzīmējumu 50010090263007. Ēka pieder LDz. Sakarā ar to, ka tiek plānota LDz Sliežu ceļu pārvaldes Rēzeknes ekspluatācijas daļas darbinieku pārvietošana ēkā Dzelzceļa ielā 8, Gulbenē, nepieciešams veikt iekštelpu kosmētisko remontu.

1. **Mērķis:**

 Veikt ēkas Dzelzceļa ielā 8, Gulbenē, iekštelpu kosmētisko remontu, lai varētu veikt LDz Sliežu ceļu pārvaldes Rēzeknes ekspluatācijas daļas darbinieku pārvietošanu dotajā ēkā un nodrošinātu atbilstošu darba vidi.

1. **Uzdevumi:**

 **Darba uzdevuma ietvaros plānoto darbu apjomus skatīt “Plānoto būvdarbu apjomi vagonu tehniskās apkopes punkta ēkas Dzelzceļa ielā 8, Gulbenē, iekštelpu kosmētiskam remontam” sarakstā pielikumā.**

* 1. Būvdarbu veikšanas laikā jāievēro visas normatīvo aktu prasības, kas saistītas ar darbu izpildi. Jānodrošina ugunsdrošības, darba drošības un vides aizsardzības normu ievērošanu. Visus būvdarbus veikt ievērojot būvniecības tehnoloģijas, normatīvos un tehniskos noteikumus;
	2. Darbu veikšanas laikā nodrošināt kārtību darba vietās. Pēc darbu pabeigšanas uzkopt darba vietas;
	3. Pēc nepieciešamības paredzēt mitrumizvadīšanu no sienām, griestiem , grīdām, kā arī virsmu apstrādi ar līdzekļiem pret pelējumu un sēnīti.
1. **Īpaši noteikumi:**

4.1. Būvuzņēmējam ir jābūt reģistrētam Būvkomersantu reģistrā. Būvdarbu vadītājs - būvspeciālists ar sertifikātu “Ēku būvdarbu vadīšana”;

4.2. Būvuzņēmējam jābūt vispārējās civiltiesiskās atbildības apdrošināšanas polisei, būvdarbu vadītajam jābūt profesionālās civiltiesiskās atbildības apdrošināšanas polisei;

4.3. Visiem pielietotajiem materiāliem jābūt ekspluatācijas īpašību deklarācijām atbilstoši ES regulas Nr. 305/2011 prasībām. Ekspluatācijas īpašību deklarācijā būvizstrādājumu raksturlielumu atbilstībai un citām prasībām jābūt norādītiem atbilstoši aktuālajiem LVS EN standartiem, Latvijas valsts standartiem un normatīvajiem aktiem;

4.4. Būvuzņēmējam pēc Darbu pieņemšanas – nodošanas akta parakstīšanas 3 (trīs) darba dienu laikā ir pienākums iesniegt Pasūtītājam garantijas perioda garantijas polisi uz 2 (diviem) gadiem 10 (desmit) procentu apmērā no Līguma summas, norādot Pasūtītāju kā apdrošināto personu. Gadījumā, ja garantijas perioda garantijas polise nav iesniegta Līgumā noteiktajā laikā, Pasūtītājam ir tiesības neapmaksāt Būvuzņēmējam Līguma atlikušo summu par izpildītiem un pieņemtajiem Darbiem līdz brīdim, kamēr Būvuzņēmējs iesniedz Pasūtītājam garantijas perioda garantijas polisi;

4.5. Būvuzņēmējam 3 (trīs) darba dienu laikā no Līguma spēkā stāšanās brīža ir jāveic Līguma nodrošinājuma iemaksu 10% (desmit procentu) apmērā no Līguma summas Pasūtītāja bankas kontā;

4.6. Būvuzņēmējs ir atbildīgs pret trešajām personām un Pasūtītājam nodarītajiem zaudējumiem, kas radušies tā darbības vai bezdarbības rezultātā Darbu izpildes laikā. Būvuzņēmējs atlīdzina visus nodarītos zaudējumus Pasūtītājam 100% (viens simts procentu) apmērā;

4.7. Objekta apskate pēc iepriekšējas pierakstīšanās, sazinoties ar atbildīgo personu: LDz, Nekustamā īpašuma pārvaldes Tehniskās uzturēšanas un attīstības daļas galveno būvinženieri Rasitu Latkovsku tel. 29907116, e-pasts: rasita.latkovska@ldz.lv;

4.8. Pieslēgšanu tehniskajām komunikācijām (elektrotīkliem utt.) un to izmantošanu būvdarbu laikā veikt tikai pēc Pasūtītāja atbildīgās personas atļaujas saņemšanas. Ja Būvuzņēmējam ir nepieciešams pieslēgties pie Pasūtītāja tehniskajām komunikācijām, Būvuzņēmējam par to jāinformē Pasūtītāju, nosūtot informāciju uz e-pastu uzzinas@ldz.lv. Pēc būvdarbu pabeigšanas Būvuzņēmējs apmaksā rēķinus par izmantotajiem resursiem.

1. **Rezultāts:**

 Tiks paveikts ēkas Dzelzceļa ielā 8, Gulbenē, iekštelpu kosmētiskais remonts, radīta atbilstoša darba vide lai ēkā varētu veikt LDz Sliežu ceļu pārvaldes Rēzeknes ekspluatācijas daļas darbinieku pārvietošanu.

1. **Laiks un resursi:**

6.1. Darbs šī darba uzdevuma izpildei tiks veikts uz līguma pamata, kuru noslēgs Pasūtītājs – LDz un Izpildītājs, kas ir atbildīgs par jebkādu apakšlīgumu slēgšanu un par konsultācijām ar jebkuru citu komersantu, institūcijām vai ekspertiem;

**6.2. Darbu izpildes termiņš: 60 kalendāra dienas no līguma noslēgšanas dienas.**